SA-regering versoek inligting van Facebook en Google | Maroela Media
Die Suid-Afrikaanse regering het oor die afgelope jaar glo 14 aansoeke by Facebook en drie aansoeke by Google ingedien om inligting oor sekere gebruikers te bekom, het Beeld berig.
Facebook het nie enige van die versoeke toegestaan nie en Google het net aan een versoek voldoen nadat 'n hofbevel in 'n saak oor naamskending bekom is.
Facebook het in Google se spoor gevolg en sopas sy eerste halfjaarverslag oor regeringsversoeke gepubliseer. Luidens dié verslag het 71 lande regoor die wêreld sowat 25 600 versoeke gedurende die eerste helfte van die jaar aan Facebook gerig om IP-adresse, profielinligting en name te bekom.
"Plaaslik is die versoeke aan Facebook gerig deur verskeie regeringsinstansies soos die polisie, die Valke, en die departement van staatsekuriteit," het Brian Dube, woordvoerder van die departement, gesê. "Ons departement het twee versoeke aan Facebook gerig oor internetsekuriteit."
Volgens Facebook en Google word die meriete van elke versoek deeglik oorweeg voordat die inligting beskikbaar gemaak word.
Klik hier vir die volledige lys van versoeke.
om wat mee te maak? om weer ons reg om ons se te se van ons af weg te vat? pateties. mag ons vra om inligting van die regering ok te bekom?
Ek stem hoegenaamd NIE hiermee saam nie. Vir wat, en om wat mee te maak ?
As ek dit weet gooi ek 'n brown eye vir hulle wanneer street maps my straat "update".
Raak rustig……. Inligting word aangevra as daar vermoed word dat jy met kriminenele aktiewiteite besig is. In vergelyking met ander lande, verteenwoordig die 14 aansoeke wat SA aan FB gerig het, nie eens 1% van al die aansoeke nie.